**ΑΝΕΞΑΡΤΗΤΗ ΤΑΞΙΚΗ ΕΡΓΑΤΙΚΗ ΚΙΝΗΣΗ**

Η Ανεξάρτητη Ταξική Εργατική Κίνηση εκφράζει την αλληλεγγύη και την αμέριστη συμπαράσταση της στον αγωνιστή ταξικό συνδικαλιστή Παναγιώτη Μπρόφα που καταδικάστηκε άδικα για συκοφαντική δυσφήμηση σε οκτώ μήνες φυλάκιση

Η δίωξη και η καταδίκη σε βάρος του Παναγιώτη Μπρόφα, σήμερα Γ. Γραμματέα του Κινήματος Συνταξιούχων, είναι ένα ακόμα τρομοκρατικό, εργοδοτικό χτύπημα σε όσους αντιστέκονται. Μηνυτές και κατήγοροι του ήταν μέλη της γραφειοκρατικής συνδικαλιστικής ηγεσίας του ΟΤΕ, οι οποίοι τον μήνυσαν για συκοφαντική δυσφήμηση, για την κριτική και τις αποκαλύψεις στις οποίες είχαν προβεί ο ίδιος και η συνδικαλιστική παράταξη ΑΣΕ εναντίον της.

Η μήνυση αυτή όπως και η απόφαση αποτελεί ουσιαστική κατάργηση της ελεύθερης συνδικαλιστικής δράσης, της ελευθερίας της κριτικής και αποτελεί αντικειμενικά προσπάθεια φίμωσης κάθε αγωνιστικής φωνής μέσα στα συνδικάτα που αποδεικνύει ακόμα μια φορά πως με τον ποιο αποκαλυπτικό τρόπο ότι το δικαστικό σύστημα είναι ταξικό και λειτουργεί μεροληπτικά όχι μόνο υπέρ της εργοδοσίας βγάζοντας τις απεργίες παράνομες και καταδικάζοντας τους αγωνιστές συνδικαλιστές αλλά και προστατεύοντας τον κρατικό και εργοδοτικό συνδικαλισμό ακόμα και όταν προκαλεί βάναυσα με τις ενέργειες τη διαπλοκή του και τις δράσεις του.

**Καλούμε κάθε σωματείο κάθε εργατική συλλογικότητα συλλογικότητα να στηρίξει και να σταθεί αλληλέγγυο έμπρακτα στον συνάδελφο Παναγιώτη Μπρόφα**.

**Καταγγέλλουμε την άδικη καταδικαστική απόφαση.**

**Απαιτούμε την απόσυρση των κατηγοριών και την αθώωσή του.**

**Κάτω τα χέρια από τους ταξικούς συνδικαλιστές**

**Καλούμε τα μέλη της ταξικής κίνησης να παραβρεθούν την Πέμπτη 26 Νοέμβρη στην Ευελπίδων στο Όγδοο Τριμελές Πλημμελειοδικείο Αθηνών (Εφετείο) 2ο κτίριο, αίθουσα 2 και ώρα 11.00 όπου εκδικάζεται η υπόθεση του Παναγιώτη Μπρόφα**